РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/321-18

6. децембар 2018. године

Београд

ЗАПИСНИК

61. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 6. ДЕЦЕМБРА 2018. ГОДИНЕ

Седница је почела у 14,10 часова.

Седници је председавала Александра Томић, председник Одбора.

Седници су присуствовали чланови Одбора: Зоран Бојанић, Горан Ковачевић, Соња Влаховић, Оливера Пешић, Србислав Филиповић, Милорад Мијатовић, Момо Чолаковић Милан Лапчевић и Војислав Вујић.

Седници су присуствовали: Тања Дамњановић Томашевић (заменик Верољуба Арсића) и Зоран Деспотовић (заменик Миљана Дамјановића).

Седници нису присуствовали чланови Одбора: Душан Бајатовић, Милорад Мирчић, Саша Радуловић, Горан Ћирић, Золтан Пек, нити њихови заменици.

Седници су присуствовали: др Душко Пејовић, председник, Милена Милинковић, секретар, и Мира Бањац, начелник Службе за финансије и рачуноводство Државне ревизорске институције; Никола Алтипармаков и Владимир Вучковић, чланови, и Златиборка Андрејић, секретар Фискалног савета.

На предлог председника Одбор је, већином гласова **(10 гласова „за“, два народна посланика нису искористили право гласа), утврдио** следећи

Д н е в н и р е д:

1. Давање сагласности на Предлог одлуке о финансијском плану Државне ревизорске институције за 2018. годину са пројекцијама за 2019. и 2020. годину (број: 400-3537/17 од 16. новембра 2017. године);

 2. Давање сагласности на Предлог финансијског плана Државне ревизорске институције за 2019. годину са пројекцијама за 2020. и 2021. годину (број: 401-3450/18 од 9. новембра 2018. године);

 3. Давање сагласности на Предлог финансијског плана Фискалног савета за 2018. годину, са Предлогом кадровског плана Фискалног савета за 2018. годину, који је поднео Фискални савет (број: 400-3807/17 од 4. децембра 2017. године);

 4. Давање сагласности на Предлог финансијског плана Фискалног савета за 2019. годину, са Предлогом кадровског плана Фискалног савета за 2019. годину, који је поднео Фискални савет (број: 400-3624/18 од 23. новембра 2018. године);

 5. Констатовање престанка функције Ивану Николићу, члану Савета Народне банке Србије, истеком мандата.

Пре преласка на рад по утврђеном дневном реду Одбор је, већином гласова **(11 гласова „за“, један народни посланик није искористио право гласа),** усвојио записнике са 58, 59, и 60. седнице Одбора, без примедаба.

**ПРВА ТАЧКА ДНЕВНОГ РЕДА: Давање сагласности на Предлог одлуке о финансијском плану Државне ревизорске институције за 2018. годину, са пројекцијама за 2019. и 2020. годину**

Председница Одбора је подсетила чланове Одбора да је чланом 14. став 1. тачка 4) Закона о Државној ревизорској институцији прописано да Савет Државне ревизорске институције доноси финансијски план Институције. У складу са одредбама члана 51. Закона, средства за рад Институције обезбеђују се у буџету Републике Србије, у оквиру посебног буџетског раздела, и утврђује се обавеза Савета да предлог финансијског плана Институције достави надлежном радном телу Народне скупштине, на сагласност.

 Душко Пејовић је подсетио да је у новембру 2017. године поднет Одбору финансијски план за 2018. годину, који није усвојен, а у међувремену одобрена су и додатна средства из буџетске резерве, тако да сада износе око 702 милиона динара, уместо претходних 665,5 милиона динара.

 У дискусији је учествовао народни посланик Зоран Деспотовић.

 Након обављење дискусије Одбор је, на основу члана 51. став 2. Закона о Државној ревизорској институцији, једногласно (**12 гласова „за“) донео О**длуку о давању сагласности на Предлог одлуке о финансијском плану Државне ревизорске институције за 2018. годину, са пројекцијама за 2019. и 2020. годину (број: 401-5086/2017-09/5 од 15. новембра 2017. године) и Предлог одлуке о финансијском плану Државне ревизорске институције за 2018. годину (број: 401-301/2018-09/29 од 6. децембра 2018. године), којим је обухваћена Одлука о финансијском плану Државне ревизорске институције за 2018. годину (број: 401-301/2018-09 од 17. јануара 2018. године са изменама од 1. августа 2018. године и 3. децембра 2018. године, у које су укључена средства одобрена решењима Владе Републике Србије о употреби средстава текуће буџетске резерве 05 Број:401-7356/2018 и 05 Број: 401-10262/2018.

**ДРУГА ТАЧКА ДНЕВНОГ РЕДА:** **Давање сагласности на Предлог финансијског плана Државне ревизорске институције за 2019. годину са пројекцијама за 2020. и 2021. годину**

Душко Пејовић је нагласио да је укупан износ финансијског плана за наредну годину око 745 милиона динара, од чега се највећи део односи на плате и доприносе. По плану број запослених остаје исти.

У дискусији је учествовао народни посланик Милан Лапчевић.

 Одбор је, на основу члана 51. став 2. Закона о Државној ревизорској институцији, већином гласова (**11 гласова „за“, један посланик није искористио право гласа) донео** Одлуку о давању сагласности на Финансијски план Државне ревизорске институције за 2019. годину са пројекцијама за 2020. и 2021. годину.

**ТРЕЋА ТАЧКА ДНЕВНОГ РЕДА: Давање сагласности на Предлог финансијског плана Фискалног савета за 2018. годину, са Предлогом кадровског плана Фискалног савета за 2018. годину и давање сагласности на Предлог финансијског плана Фискалног савета за 2019. годину, са Предлогом кадровског плана Фискалног савета за 2019. годину**

Председник Одбора је подсетила чланове Одбора да је правни основ за доношење одлуке о сагласности на Финансијски план Фискалног савета садржан у одредби члана 92ћ Закона о буџетском систему, који утврђује обавезу Фискалног савета да предложени план поднесе надлежном радном телу Народне скупштине на сагласност.

Никола Алтипармаков је образложио финансијске планове за 2018. и 2019. годину. Предлогом плана за 2018. годину затражено је 42 милиона динара, од чега 24 милиона чине плате, а 12,7 милиона динара услуге по уговору. Предлог плана за 2019. годину предвиђа износ од 43 милиона динара, од чега износ за плате чине 27 милиона динара, са урачунатим увећањем од 7%.

 У дискусији су учествовали народни посланици Александра Томић, Милан Лапчевић, Зоран Деспотовић и Горан Ковачевић.

Одбор је, на основу члана 92ћ став 2. Закона о буџетском систему, већином гласова (**11 гласова „за“, један посланик није искористио право гласа) донео** Одлуку о давању сагласности наФинансијски план Фискалног савета за 2018. годину, са Предлогом кадровског плана Фискалног савета за 2018. годину.

**ЧЕТВРТА ТАЧКА ДНЕВНОГ РЕДА:**

Након обављене расправе Одбор је, на основу члана 92ћ став 2. Закона о буџетском систему, већином гласова (**11 гласова „за“, један посланик није искористио право гласа) донео** Одлуку о давању сагласности наФинансијски план Фискалног савета за 2019. годину, са Предлогом кадровског плана Фискалног савета за 2019. годину.

**ПЕТА ТАЧКА ДНЕВНОГ РЕДА: Констатовање престанка функције Ивану Николићу, члану Савета Народне банке Србије, истеком мандата**

Председник Одбора је подсетила чланове Одбора да је Одлуком о избору Савета гувернера Народне банке, коју је Народна скупштина донела 16. децембра 2013. године, изабран је Иван Николић, на пет године, као и да му мандат истиче 16. децембра 2018. године.

 Одбор је, у складу са чланом 27. став 3. Закона о Народној банци Србије, једногласно (**12 гласова „за“) констатовао да** Ивану Николићу престаје функције члана Савета Народне банке Србије 16. децембра 2018. године, истеком мандата.

 Председница Одбора обавестила је Одбор да, у складу са чланом 22. Закона о Народној банци Србије, Одбор треба да покрене поступак за избор новог члана Савета гувернера Народне банке Србије и да ће, с тим у вези, упутити допис председницима посланичких група у Народној скупштини са позивом да посланичке групе доставе предлог кандидата за члана Савета гувернера, у року од 10 дана, са биографијом кандидата и изјавом о прихватању кандидатуре.

 Седница Одбора је завршена у 15,05 часова.

 Седница је тонски снимана.

 СЕКРЕТАР ПРЕДСЕДНИК

 Љиљана Милетић Живковић др Александра Томић